b'\n_START_ARTICLE_\nUnity (SKS)\n_START_PARAGRAPH_\nUnity (no ang\xc4\xbcu:   "vienot\xc4\xabba") jeb Node 1 ir Starptautisk\xc4\x81s kosmisk\xc4\x81s stacijas (SKS) modulis, kuru 1998. gada decembr\xc4\xab orb\xc4\xabt\xc4\x81 nog\xc4\x81d\xc4\x81ja ar kosmopl\xc4\x81nu Endeavour misij\xc4\x81 STS-88. Tas bija otrais SKS elements, un pirmais ASV b\xc5\xabv\xc4\x93tais modulis. Harmony izgatavots Boeing, ASV. Tas kalpo k\xc4\x81 savienojo\xc5\xa1ais mezgls starp Krievijas segmentu un ASV segmentu.\n_START_SECTION_\nSpecifik\xc4\x81cija\n_START_PARAGRAPH_\nUnity ir cilindra formas korpuss, kas izgatavots no alum\xc4\xabnija._NEWLINE_T\xc4\x81 garums ir 5,47 m, diametrs 4,57 m, starta masa ir 11 612 kg. Modulim ir se\xc5\xa1i savieno\xc5\xa1anas porti (\xc4\x8detri s\xc4\x81nos un divi galos). _NEWLINE_Iek\xc5\xa1ien\xc4\x93 ir vieta \xc4\x8detriem standarta skapjiem, kuru augstums 1,854 m, platums 1,067 m, masa 550 kg.\n_START_SECTION_\nSavienojumi ar citiem SKS komponentiem\n_START_PARAGRAPH_\nUnity pie krievu segmenta Zarja modu\xc4\xbca ir pievienots ar p\xc4\x81reju PMA-1, bet otr\xc4\x81 gal\xc4\x81 atrodas Destiny laboratorija. Aug\xc5\xa1pus\xc4\x93 tam piestiprin\xc4\x81ta Z1 konstrukcija, kreisaj\xc4\x81 pus\xc4\x93 ir sl\xc5\xab\xc5\xbeu kamera Quest, bet apak\xc5\xa1\xc4\x81 \xe2\x80\x94 PMA-3. Labaj\xc4\x81 pus\xc4\x93 pie Unity \xc4\xabslaic\xc4\xabgi tiek pievienoti kravas modu\xc4\xbci, ar\xc4\xab Harmony modulis.'